|  |
| --- |
| 葛來分多徽章葛來分多學院徽章 |
| **葛來分多** |
| **學院創立者** | 高錐客·葛來分多 |
| **學院代表物** | 金獅 |
| **學院顏色** | 葛來分多所屬顏色與圖案。葛來分多所屬顏色與圖案。紅色、金色 |
| **學院院長** | 米奈娃·麥 |
| **選擇學生方式** | 勇氣、氣魄同騎士精神 |
|  |

**葛來分多**（英文：**Gryffindor**)，係J·K·羅琳嘅奇幻小說系列《哈利波特》入面，霍格華茲嘅四大學院之一。呢個學院由高錐客·葛來分多創立，代表顏色同動物係紅色同金色（領呔同頸巾係栗色同金色）仲有獅子，仲以勇氣仗義嚟做招生條件。葛來分多嘅學院導師係變形學教授兼副校長麥米奈娃，之後她做咗霍格華茲嘅校長，而學院幽靈是統稱為差啲無頭嘅尼克嘅尼古拉斯·德·明西-波平頓爵士。根據羅琳嘅說法，葛來分多學院大致係對應四大元素入面嘅火。

葛來分多學院培養咗許多出名嘅巫師，例如校長阿不思·鄧不利多同埋副校長麥米奈娃，仲有小說入面嘅主角哈利·波特、妙麗·格蘭傑，同榮恩·衛斯理。《哈利波特》系列小說同電影嘅主軸環繞住葛來分多嘅角色展開，裡面嘅好多學生都加入咗鄧不利多的軍隊同鳳凰會嚟抵抗佛地魔同食死人，包括咗主角哈利·波特同埋佢父母。

特質
--

葛來分多學院嘅價值觀著重**勇氣嘅**特質，仲有「**膽識、氣魄同騎士精神**」。呢個學院嘅巫師同女巫雖然有時莽撞，或者脾氣暴躁，但大部分都勇敢仗義仲有成就。

按照非尼呀·耐吉·布萊克所講，其他學院（特別係史萊哲林學院）嘅人都認為葛來分多學生有時會搞「毫無意義嘅英雄主義」。賽佛勒斯·石內卜亦都曾經話葛來分多自以為是同傲慢，而且無視紀律。事實上葛來分多同史萊哲林兩個學院自成立嘅初期就激烈對抗，而兩個學院嘅創辦人高錐客·葛來分多同薩拉札·史萊哲林甚至因為後者嘅純種優越主義而反面。

喺史萊哲林學院嘅角度嚟睇，哈利同其他葛來分多嘅學生有時喺魁地奇比賽入面贏得並唔公平。例如麥教授為咗俾一年級嘅哈利加入葛來分多魁地奇球隊，俾佢擁有飛天掃把，但係一年級新生係唔准擁有掃把；喺1991-1992學年，鄧不利多校長喺學期尾嘅結業宴會嘅最後一刻幫葛來分多加咗十分，但係無扣除果晚違反校規嘅分數，俾佢哋嘅分數超過史萊哲林學院仲贏到學院盃。

其他學院嘅學生有時都會認為學校偏心葛來分多嘅學生，例如哈利喺三巫鬥法大賽入面成為咗第四名鬥士果陣，大部分學生都覺得哈利犯規仲搶咗赫夫帕夫學生──西追·迪哥里嘅風頭。但整體嚟講，雷文克勞同赫夫帕夫嘅學生都係會企喺支持葛來分多果邊，將史萊哲林睇成為對手；葛來分多喺1991-1992學年贏咗學院盃果陣，雷文克勞同成為最低分嘅赫夫帕夫學院嘅學生同葛來分多一齊好高興咁將頂帽拋向空中，只得沉默嘅史萊哲林學院學生格格不入。另外，喺第二次巫師大戰果陣，鄧不利多的軍隊嘅成員都係嚟自葛來分多、赫夫帕夫同雷文克勞學院，史萊哲林學院嘅學生一個都無。

位置
--

葛來分多嘅交誼廳喺霍格華茲城堡入面其中一座最高嘅塔樓（葛來分多塔）入面，而入口喺東城堡嘅七樓，由一幅個身著粉紅色絲綢長裙嘅的肥女士的油畫守衛，佢淨係會俾通關密碼啱（成日變）嘅人入去，例如奈威·隆巴頓喺《神秘的魔法石》入面唔記得密碼，就一定要喺油畫附近等，直到其他葛來分多嘅師生返嚟為佢開路；喺《阿茲卡班的逃犯》，當天狼星·布萊克試吓夾硬入去塔樓果時，因為俾唔到啱嘅密碼而俾肥女士阻止佢入去。

肥女士油畫背後通去葛來分多交誼廳。葛來分多嘅交誼廳係一個好舒服嘅圓形房，牆上面掛有肖像，仲有一個壁爐，學院嘅成員可以喺呢度讀書、聚會或者休息。交誼廳裡面有兩個階梯台階，分別通向男女生嘅睡房，通向女生睡房嘅台階上有防止男生入去嘅符咒，不過創辦人相信女生更加可靠，因為咁通去男生睡房嘅階梯無防止女生入去嘅符咒，女生可以隨意入去。

相關物品
----

葛來分多嘅傳承物品係葛來分多劍。呢把寶劍由妖精製造，係高錐客·葛來分多嘅遺物。葛來分多寶劍淨係會喺真正傳人嘅面前出現，但傳人並唔係淨係指佢嘅後裔，亦都包括咗佢學院裡面嘅學生，當展現到足夠嘅勇氣果陣，呢把寶劍就會出現喺果個學生面前，例如哈利·波特同奈威·隆巴頓。

* 喺《消失的密室》入面，哈利·波特喺分類帽拔出葛來分多寶劍，仲利用佢嚟打低蛇妖；
* 喺《混血王子的背叛》同《死神的聖物》入面，鄧不利多同哈利波特都用佢嚟破壞佛地魔嘅分靈體。

代表人物
----

* 高錐客·葛來分多
* 阿不思·鄧不利多
* 米奈娃·麥
* 阿拉特·穆敵
* 天狼星·布萊克
* 雷木思·路平
* 詹姆·波特
* 莉莉·波特（娘家姓氏為伊凡）
* 亞瑟·衛斯理
* 茉莉·衛斯理
* 比爾·衛斯理
* 查理·衛斯理
* 派西·衛斯理
* 弗雷與喬治·衛斯理
* 榮恩·衛斯理
* 哈利·波特
* 妙麗·格蘭傑
* 奈威·隆巴頓
* 金妮·衛斯理

註
-

1. ↑  大衛·巴格特、蕭恩·克萊因 (2006年9月). 《哈利波特的哲學世界》. 臺北: 麥田出版. ISBN 978-986-173-124-7.
2. ↑  Rowling, J.K. (10 August 2015). "Colours". *wizardingworld.com* (英文). 原先內容歸檔喺2023-01-27. 喺1 March 2022搵到.


| * 睇
* 傾
* 改
J·K·羅琳嘅《哈利·波特》系列 |
| --- |
| **魔法世界**（中文：魔法世界 (跨媒體製作)） |
| 小說 | 《神秘的魔法石》 · 《消失的密室》 · 《阿茲卡班的逃犯》 · 《火盃的考驗》 · 《鳳凰會的密令》 · 《混血王子的背叛》 · 《死神的聖物》 |
| 改編電影 | 《神秘的魔法石》 · 《消失的密室》 · 《阿茲卡班的逃犯》 · 《火盃的考驗》 · 《鳳凰會的密令》 · 《混血王子的背叛》 · 《死神的聖物1》 · 《死神的聖物2》 |
| 角色 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 主要角色 | 

|  |  |
| --- | --- |
| 主角 | 哈利·波特 · 榮恩·衛斯理 · 妙麗·格蘭傑 · 奈威·隆巴頓 · 露娜·羅古德 · 跩哥·馬份 · 魯霸·海格 · 雷木思·路平 · 賽佛勒斯·石內卜 · 米奈娃·麥 · 阿不思·鄧不利多 · 天狼星·布萊克 · 佛地魔 · 紐特·斯卡曼德 |
| 配角 | 比爾·衛斯理 · 查理·衛斯理 · 派西·衛斯理 · 弗雷與喬治·衛斯理 · 金妮·衛斯理 · 亞瑟·衛斯理 · 茉莉·衛斯理 · 花兒·戴樂古 · 詹姆·波特 · 莉莉·波特 · 張秋 · 菲力·孚立維 · 阿各·飛鼠 · 吉德羅·洛哈 · 西碧·崔老妮 · 阿拉特·穆敵 · 赫瑞司·史拉轟 · 多比 · 小仙女·東施 · 彼得·佩迪魯 · 魯休斯·馬份 · 水仙·馬份 · 貝拉·雷斯壯 · 麗塔·史譏 · 巴堤·柯羅奇 · 小巴堤·柯羅奇 · 桃樂絲·恩不里居 · 康尼留斯·夫子 · 盧夫·昆爵 · 蓋勒·葛林戴華德 |
| 群體 | 霍格華茲教職員 · 鄧不利多的軍隊 · 鳳凰會 · 魔法部 · 食死人 · 衛斯理家族 · 德思禮一家 · 麻瓜 |

 |
| 虛構世界 | 

|  |  |  |  |  |
| --- | --- | --- | --- | --- |
| 地點 | 

|  |  |
| --- | --- |
| 霍格華茲 | 葛萊分多 · 赫夫帕夫 · 雷文克勞 · 史萊哲林 |
| 九又四分之三月台 · 斜角巷 · 活米村 · 古靈閣 · 魔法部 · 阿茲卡班 |

 |
| 外傳 | 《哈利波特前傳》 · 《吟遊詩人皮陀故事集》 · 《怪獸與牠們的產地》 · 《穿越歷史的魁地奇》 · 《北美魔法史》 · 《霍格華茲不完全不可靠指南》 · 《霍格華茲：力量·政治與惡作劇幽靈》 · 《霍格華茲：勇氣·磨難與危險嗜好》 |
| 其他元素 | 年表 · 生物 · 魔藥 · 符咒 · 魔法物品 · 魔法學校（科目） · 魁地奇 · 霍格華茲特快列車 · 《預言家日報》 · 《謬論家》 |
| 外傳電影 | 《怪獸與牠們的產地》 · 《怪獸與葛林戴華德之罪》 · 《怪獸與鄧不利多的秘密》 |

 |
| 電影相關 | 演員 · 音樂（嘿美主題曲） · 怪獸與牠們的產地音樂 · 怪獸與葛林戴華德之罪音樂 · 怪獸與鄧不利多的秘密音樂 |
| 同人外傳 | 《佛地魔：傳人的起源》 |
| 其他相關 | 創作來源及相似的作品（中文：哈利波特的創作靈感來源及相似作品） · 宗教爭論（中文：哈利波特系列的宗教爭論） · 20周年重聚特輯（中文：哈利·波特20週年：重返霍格華茲） · 港口鑰遊戲（中文：港口鑰遊戲） · 奇幻 |

 |
| 網站 | 

|  |  |
| --- | --- |
| 官方 | Wizarding\_World\_(網站)（中文：Wizarding\_World\_(網站)） |
| 非官方 | The Harry Potter Lexicon（中文：The Harry Potter Lexicon） |

 |
| Category **分類** ·  Commons page **共享資源** ·  Portal **主題** ·  Project page **維基專題** |


|  |  |
| --- | --- |
| Stub icon | 呢篇文係虛構角色楔位文。歡迎幫維基百科擴寫佢。睇 • 論 • 改 • 歷 |